CELEX: C2005/281/21
Language: da
Date: 2005-11-12 00:00:00
Title: Sag C-344/05 P: Appel iværksat den 21. september 2005 af Kommissionen for De Europæiske Fællesskaber til prøvelse af dom afsagt den 12. juli 2005 af De Europæiske Fællesskabers Ret i Første Instans (enedommer) i sag T-157/04, Joël De Bry mod Kommissionen for De Europæiske Fællesskaber

12.11.2005   
            
            
               DA
            
            
               Den Europæiske Unions Tidende
            
            
               C 281/11
            
         Appel iværksat den 21. september 2005 af Kommissionen for De Europæiske Fællesskaber til prøvelse af dom afsagt den 12. juli 2005 af De Europæiske Fællesskabers Ret i Første Instans (enedommer) i sag T-157/04, Joël De Bry mod Kommissionen for De Europæiske Fællesskaber
   (Sag C-344/05 P)
   (2005/C 281/21)
   Processprog: fransk
   Ved De Europæiske Fællesskabers Domstol er der den 21. september 2005 iværksat appel af Kommissionen for De Europæiske Fællesskaber ved befuldmægtigede Lidia Lozano Palacios og Hannes Kramer til prøvelse af dom afsagt den 12. juli 2005 af De Europæiske Fællesskabers Ret i Første Instans (enedommer) i sag T-157/04, Joël De Bry mod Kommissionen for De Europæiske Fællesskaber.
   Appellanten har nedlagt følgende påstande:
   
               —
            
            
               Ophævelse af den appellerede dom.
            
         
               —
            
            
               Domstolen træffer afgørelse i sagen og giver sagsøgte i første instans medhold i dennes påstande, og som følge heraf frifindes Kommissionen i sag T-157/04.
            
         
               —
            
            
               Subsidiært hjemvises sagen til Retten.
            
         
               —
            
            
               Sagsøgeren i første instans tilpligtes at betale sagens omkostninger, herunder hans egne omkostninger i sagen ved Retten.
            
         Søgsmålsgrunde og væsentligste argumenter:
   Kommissionen har fremført et enkelt anbringende til støtte for sin appel, nemlig at der i den appellerede doms præmis 79-91 er sket tilsidesættelse af fællesskabsretten. Ifølge Kommissionen har Retten nemlig nærmere bestemt med urette antaget, at Kommissionen under den procedure, der førte til udfærdigelsen af en bedømmelsesrapport med bedømmelser, der var ufordelagtige for den bedømte tjenestemand, har tilsidesat denne tjenestemands ret til kontradiktion, eftersom bedømmerne har undladt i form af en skriftlig advarsel i et »dokument« som omhandlet i vedtægtens artikel 26, stk. 1, og 2, at angive de faktiske omstændigheder, der dannede grundlag for sådanne bedømmelser, og eftersom sådanne dokumenter ligeledes ikke inden for en rimelig frist efter det forhold, der gøres gældende, blev vedlagt den pågældende tjenestemands personlige aktmappe, eller eftersom han i det mindste ikke blev gjort bekendt hermed.